Du innkalles med dette til møte i

|  |  |
| --- | --- |
| **Råd** | Eidsberg felles menighetsråd |
| **Møtedato** | 10.01.23 |
| **Møtetid** | 1900-2100 |
| **Møtested** | Mysen Menighetshus Betania |

Meld fra om eventuelt forfall til leder, tlf. 92236766

**Innkalte:** Ragnhild Johanne Kruse, Kari Kvernhusengen Undeland, Synnøve Lundeby, Ole-Martin Glomsrud, Synnøve Svensson, Anne Grete Bredholt, Tore Mysen, Annette Kanehl, Åshild Moen Arnesen, Bjørn Solberg

**Meldt forfall:**

**Sak 01 /23 Godkjenning av møtebok fra forrige møte og godkjenning av innkalling til dette møte.**

 Forslag til vedtak: Møtebok, innkalling og sakliste godkjennes.

**Sak 02/23 Valg av leder og nestleder i menighetsrådet for perioden 01.01. – 31.10.23**

 Dette valget skulle egentlig være gjort på forrige møte, men ble uteglemt fra saklisten, og tas derfor opp på dette møtet. I tråd med vanlig praksis fremmes det ikke forslag til vedtak, men til menighetsrådets informasjon kan jeg informere om at nestleder og leder er villige til å bli gjenvalgt.

**Sak 03/23 Orienteringssaker**

1. Fra sognepresten.
2. Fra daglig leder
3. Fra fellesrådet
4. Fra MR-leder.

Forslag til vedtak: Tas til orientering.

**Sak 04/23: Evaluering av gudstjenesteliv, konserter m.m i advent- og juletiden.**

Vi tar oss tid til en runde om dette temaet. Hvordan opplevde vi advents- og juletiden i kirkene våre? Gjør vi de riktige tingene? Noe vi bør markere tydeligere, - eller mindre?
 Klokkeslettene på julaften?

 Forslag til vedtak: Samtalen tas til orientering

**Sak /05/23 Høringssak fra Kirkerådet.** Kirkerådet har sendt på høring en sak om det fortsatt skal være slik at tilsettingsorganene i Den norske kirke (bispedømmerådene og fellesrådene) kan spørre søkere til prestestillinger om samlivsform.I dag er det slik at noen bispedømmeråd gjør dette, mens de flest, deriblant Borg, ikke gjør det. Blant fellesrådene er det også noe ulik praksis, men noen spør om samlivsform ved tilsetting av kateket for eksempel. Det har vært en god del diskusjon om dette, særlig når det gjelder prester, og Kirkerådet har valgt å sende saken på høring før den skal opp på Kirkemøtet til høsten.

 Som det fremgår av det vedlagte høringsbrev og notat, kan MR gi en uttalelse, eller la være.

 Forslag til vedtak: Eidsberg felles menighetsråd støtter forslaget fra Kirkerådet: *Tilsettingsorganer i Den norske kirke skal ikke forskjellsbehandle søkere på grunn av likekjønnet samlivsform*

**Sak 06/23: Menighetens årsmøte og årsrapporter**

 Dato og sted er tidligere bestemt. Vi går gjennom malen for årsmelding slik den har vært de siste årene og bestemmer om det skal gjøres endringer. Spørsmål: Skal vi ha et tema, ev. et innlegg på årsmøtet eller «bare» årsmøtesaker?

 Forslag til vedtak: Formuleres i møtet.

**Sak 07/23: Kirken vår/samlet plan/strategiarbeid.**

 Kirkerådet har utarbeidet et verktøy for en samlet oversikt over arbeidet i menigheten og de planer som man har i en menighet. Daglig leder Åshild vil gi en kort presentasjon av dette verktøyet. Så tar vi en samtale om vi skal ta opp igjen strategiarbeidet vårt, som har ligget litt i dvale pga pandemi og skifte av sogneprest, eller om vi skal la det nye menighetsrådet som overtar 1. november få begynne på scratch.

 Forslag til vedtak: Formuleres i møtet.

**Sak 08//20: Eventuelt.**

Vel møtt!

Bjørn Solberg

leder i menighetsrådet